
Siman nobo den e prome dianan di afia a habri cu un bunita 
celebracion pa muchanan di Colegio San Hose na Santa 
Cruz, e di 81 aniversario y reapertura di Colegio San Hose. E 
celebracion aki a tuma luga na e scol mes y a cuminsa cu un 
Santo Sacrificio di Misa na Inmaculada Concepcion na Santa 
Cruz 8or di mainta sigui pa e reapertura di klas 1,2 y 3. Prome 
Minister tawata presente na e ocacion special aki. 


Despues di misa, riba e speelplaats di klasnan 1-2 y 3 tawata 
tin un ceremonia chikito na unda Pastor Jairo Maduro a 
bendiciona e lokaalnan nobo y Prome Minister a corta e cinta 
na unda e reapertura di klasnan 1- 2 y 3 a keda oficialmente 
inaugural. Modulairenan bunita, espacioso y comodo cu airco 
pa nos muchanan por haya les 


Por bisa cu Colegio San Hose ta un di e scolnan di mas grandi 
y ta unda nos Libertador Sr. Betico Croes a atende tempo e 
tawata mucha. “Esaki ta un motibo cu nos tin e scol hopi na 
curazon,” Prome Minister Evelyn Wever-Croes a expresa. 


Prome Minister a gradici e Cabezante juffrouw Dyan Croes- 
Caster kende a ricibi Prome Minister na su yegada, docentenan 
y e comision di mayornan pa nan trabou incansabel y pa 
nan dedicacion y atencion na e scol p'aisna Gobierno por a 
remodela y drecha parti di e scol cu awe ta wordo inaugura. 


“Ta un gran satisfaccion pa wak con entusiasma e docente y 
muchanan ta cu e gran celebracion aki. Mi ta felicita Colegio 
San Hose, tur alumno, docente, cabesante, ex docente y 
tambe na Aruba completo pa cu e aniversario y reapertura di 
scol Colegio San Hose”, Prome Minister a duna di conoce. 


ANLE 

Directie Natuur en Milieu: 
YENANAN TUR TA PROTEGI 
PA LEY 


Nos leynan local ta prohibi pa stroba e especienan aki 


E especienan aki ta bini mas tanto pa busca refugio cerca di 
nos costa; ora nan ta den necesidad di proteccion, pa haya nan 
juinan, cuida nan juinan of tambe pa recupera ora nan ta malo. 
Articulo 7 di Natuurbeschermingsverordening ta specifica cu ta 
prohibi pa stroba e bestianan di nan rust. 





DO 








Ban cuida nos naturaleza y bida marino dor di yuda cuida nos 
dolfijnnan. NO strobanan. 


Dolphins ( and whales) in Aruba are protected by law. It is 
illegal to disturb, harass, harm them. Please contribute to their 
protection by not disturbing them and refrain from publishing 
their location and presence during ongoing incidents. Aruba 
Mammal Foundation message 1/8/2021 








Departamento di Salud Publico: 
| TA DESEA DI ACLARIA UN NOTICIA CU 
clp ICA DEN UN MAT alli kaa A 
| IMPRENSION ERONE 


Durante di e conferencia di prensa encuanto e estudio di Cero 
Prevalencia, prensa a haci pregunta si e test cu ta wordo uza 
na Aruba, esta e PCR test, si e por detecta e variante nobo 
di Covid-19 cu a wordo detecta na Inglatera y tambe awor 
Hulanda, Merca y awor tambe den mas di 40 pais rond mundo. 





pei 


Dr. Daisy Ooms y Epidemiologo Garreth Tromp a contesta e 
pregunta cu e PCR Test di Aruba por detecta 3 diferente Gene 
di e virus Covid-19. Den e caso di e mutacionnan di a variante 
di Inglaterra, un gene ta wordo infecta, pero e PCR di Aruba 
lo keda detecta e 2 otro gene nan, pa es motibo, ainda por 
compronde ken ta infecta cu e virus. Ta bon algo normal cu un 
virus ta muta, e PCR Test cu Aruba ta uza ta hopi sensitivo y ta 
capta tur e mutacionnan. 








Gabinete Wever-Croes 

ANA DI RECUPERACION 


“Aña 2021 ta e aña di recuperacion, den tur sentido. Recuperacion 
economico, turismo lo mehora y mos lo concentra riba otro 
industrianan. Esaki lo hiba na recuperacion financiero di nos 
pais. E aña aki lo ta recuperacion den enseñansa pa loke nos a 
perde aña pasa. Recuperacion den bringa e crisis social cu mas 
determinacion. Recuperacion laboral cu creacion di mas cupo di 
trabou, y mehoracion di condicionnan di trabou. Y principalmente 
recuperacion riba tereno di salud. 

Pero pa nos logra e recuperacion aki, nos mester traha hunto, 
den union pa un meta: Aruba. Y nos mester sigui cuida nos mes y 
esnan cu nos ta stima. Aruba ta conta cu bo pa su recuperacion, 
awor mas cu nunca. Ban enfoca riba loke ta positivo y traha cu 
optimismo pa enfrenta e aña aki y pa e recuperacion di nos pais. 





Hunto Pa Aruba 
... 

MINISTER DI FINANSA, ASUNTONAN ECONOMICO Y CULTURA | 
MINISTER XIOMARA MADURO 





AI 
IN 





POR APLICA PA YUDANSA DESDE 15 TE 20 DI JANUARI 
VIA MISVB 

Tur empresa cu ta bin na remarca pa e yudansa aki, ta haya un 
email di notificacion di SVB cu ta contene e condicionnan y un 
link pa por aplica pa e yudansa financiero aki. Desde 15 te cu 
20 di januari por aplica pa e Sosten Financiero via e portal di 
MiSVB. Pa dia 21 di januari tur pago lo wordo haci via SVB. Pa 
pregunta riba Sosten Financiero por contact helpdeskmkb@ 
svbaruba.org of subi www.svbaruba.org. 


WOMAN 








Pa surpasa e crisis di COVID19, Gobierno di Aruba ta ofrece 
yudansa financiero den forma di Sosten Financiero di 4000 SOSTEN FINANCIERO 
florin pa kwartaal na empresanan chikito y mediano cu tin 1 NA EMPRESA 


CHIKITO Y MEDIANO 


te cu 50 trahador. E meta di e Sosten Financiero ta pa yuda 
e empresanan cu ta mas afecta pa e crisis di COVID19 cu un 
fondo cu cual nan por cubri gastonan di operacion di e negoshi. $ 
caps Se Gobierno di Aruba ta ofrece yudansa 
Na mei, juli y oktober 2020 Gobierno a yuda miles di empresa financiero. den Kama di Soman Financial” 
chikito y mediano cu un total di 23,8 miyon florin. pa Empresa Chikito y Mediano cu un suma 
di 4000 florin pa kwartaal. 


TA RESERVA 40 MIYON DEN PRESUPUESTO 2021 PA Tur empresa chikito y mediano cu tin 1 te 


BRINDA YUDANSA PA KWARTAAL cu 50 trahado cu a ricibi notificacion di 
e MÍ SVB, por aplica pa e Sosten Financiero pa 
Minister Maduro ta informa cu den e concepto di Presupuesto di Empresa Chikito y Mediano. 


Pais Aruba pa aña 2021, Gobierno a reserva 40 miyon florin pa 
sosten di economia durante e pandemia via Sosten Financiero Mae portal di MISVB desde 

di kwartaal na Empresa Chikito y Mediano. E suma aki mescos 15 di januari te cu 20 di januari 2021. PA PREGUNTA RIBA SOSTEN FINANCIERO 
cu e Presupuesto 2021, ainda ta pendiente aprobacion di MAIS EA Portuma contacto cu MKB Helpdesk via 
Parlamento. Presupuesto 2021 ta den e fase di legislacion y A ul 
ta premira cu pa fin di februari e ley ta yega Parlamento pa su bic 
debate y aprobacion. 








m 

MINISTER XIOMARA MADURO A PARTICIPA 
NA E 'VIERLANDENOVERLEG’ RIBA 
ENSENANSA, CIENCIA Y CULTURA DEN REINO 


Minister Maduro hunto cu colega Minister Lampe a participa na 
e 'Vierlandenoverleg' di Ministernan di Enseñansa, Ciencia y 
Cultura di Reino hunto cu colega Ministernan Croes di Corsou, 
Van Engelshoven di Hulanda y Samuel di Sint Maarten. Pa 
Cultura tabata tin riba agenda e trabounan haci riba e tereno di 
Herencia Cultural Intangibel, Herencia Cultural Subaquatico, 
y Investigacion y Documentacion por medio di un Fondo pa 
Cultura. Banda di e topiconan aki Ministernan Maduro y Croes 
a pidi atencion pa educacion cultural bira tambe un tema pa 
wordo trata den e plataforma di cooperacion aki. 















































ARUBA TA COORDINA E TEMA FONDO PA CULTURA 
Mester menciona cu Aruba ta coordina e grupo di trabou pa traha 
e plan pa realisa un Fondo Cultural special pa investigacion y 
documentacion. Den cuadro di esaki Ministerio di Cultura a 
haya e aporte necesario di AIB-Bank y Banco Central di Aruba 
cu a comparti nan experticio y experiencia den maneho y 
administracion di e Fondo di Desaroyo di Aruba (FDA). Durante 
e encuentro e ministernan di cultura unanimamente e aproba 
e memorandum cu e palabracionnan pa por sigui traha riba e 
fondo pa cultura. Un fondo cu sigur por contribui enormente na 
proteccion y conservacion di herencia cultural di tur seis isla cu 
ta forma parti di Reino Hulandes. E fondo lo ta tambe un sosten 
grandi den e desaroyo di un sistema di educacion cultural riba 
e islanan y tambe na Hulanda den cuadro di intercambio di 
conocemento cultural. 














HULANDALO DEBOLBE HERENCIA CULTURAL COLONIAL 
Minister Van Engelshoven di Hulanda a participa cu Conseho 
di Cultura di Hulanda a traha e raport Koloniale Collecties 
en Erkenning van Onrecht. Ta trata di e reconocimento y 
recuperacion relaciona cu e inhusticia cu a tuma luga durante 
di e Periodo Colonial, pa medio di apoderacion di e patrimonio 
cultural di colonianan Hulandes. Lo institui un comision cu 
lo haci investigacion pa identifica e herencia colonial y pa 
prepara un plan con lo repatria y conserva e herencia aki den 
e respectivo museonan local. 

Minister Xiomara Maduro ta informa: 


TA PROYECTA UN CRECEMENTO 
ECONOMICO DI 5,6% PA ANA 2021 


Situacion di pandemia ta pone cu cifra por cambia 





GOBIERNO DI ARUBA 











Durante e conferencia di prensa di Minister Maduro, e 
mandatario a amplia riba e perspectiva economico pa aña 2021 
na man di e proyeccion economico haci pa Departamento di 
Asuntonan Economico, Comercio y Industria (DEZHI), cu ta 
proyecta un crecemento economico di 5.6% pa aña 2021. 


ECONOMIA A CONTRAE CU 32.7% DEN 2020 

E efectonan di e pandemia mundial tabata tin un impacto 
grandi riba economia di Aruba den 2020 y lo sigui afecta nos 
den 2021. E grado di incertidumbre pa e impacto den 2021 
ta grandi locual ta haci e proyeccion economico pa 2021 uno 
basta dificil. Asina mes Departamento di Asuntonan Economico 
DEZHI, haciendo uso di e modelo macroeconomico MARUBA 
a traha un pronostico pa e crecemento di nos Producto Interno 
Bruto (GDP) pa 2020 y a proyecta 3 scenario pa 2021 basa 
riba expectativa den crecemento den turismo. Pa 2020, 
e pronostico ta indica cu economia di Aruba a contrae cu 
32.7 % den termino nominal den 2020 compara cu 2019. E 
reduccion aki ta wordo causa principalmente door di e efecto 
di e ‘lockdown’, e ‘shelter in place' y consecuentemente e 
reduccion den cantidad di turista cu a bishita nos isla den 


2020. Adicional, diferente inversionnan cu tabata planea pa 
2020 a haya retraso y a wordo posponi. Esaki tabata tin efecto 
riba consumo, exportacion y importacion cu ta e motornan di 
crecemento economico cu e resultado cu economia a contrae 
cu 32.7% den 2020. 


TA PREMIRA UN CRECEMENTO ECONOMICO DI 5.6% 
DEN 2021 

Pa 2021 a scohe pa usa 3 scenario pa pronostica e crecemento 
economico di nos Pais cual ta basa principalmente riba 
expectativa di crecemento den turismo den 2021. Den e 
scenarionan pa 2021 ta tene cuenta cu un crecemento leve 
den inversion, esaki debi na e incertidumbre rond di e situacion 
di COVID-19 den mundo y na Aruba. E scenario 'conservativo' 
pa 2021 ta asumi un crecemento economico di 0.6 % den 
termino nominal. E scenario 'cauteloso optimista' ta indica 
un crecemento nominal di 5.6 % y e scenario 'optimista' ta 
mustra un crecemento nominal di 8.5 96. Esaki kiermen cu 
Departamentodi Asuntonan Economico DEZHI ta premira 
a base di informacion disponibel te cu november 2020, cu e 
crecemento economico den 2021 lo ta entre un 0.6 % y un 8.5 
% di GDP. Como base pa e crecemento economico den 2021 
ta opta pa usa e scenario 'cauteloso optimista' cu ta premira un 
crecemento di economia di Aruba cu 5.6 %. 


SITUACION DI PANDEMIA TA PONE CU CIFRA POR 
CAMBIA 

Pa motibo di e rapidez cu cual e situacion di tanto mundo como 
na Aruba ta cambia dia pa dia door di e pandemia, e ta dificil pa 
haci proyeccion cu un nivel halto di certidumbre. Pa e motibo 
aki e proyeccion di crecemento economico di nos GDP pa 2021 
lo por cambia. Departmento di Asuntonnan Economico DEZHI 
lo keda monitoria e datonan den transcurso di 2021 pa asina 
adapta e cifranan riba base regular. E perspectiva economico 
pa 2020-2021 ta disponibel bou e nomber Economic Outlook 
2020-2021 riba e website di Departamento Economico DEZHI 
na www.deaci.aw. E mandatario a gradici e ehecutivonan 
di DEZHI cu a base di informacion disponibel a traha riba e 
documento di Economic Outlook 2020-2021. 


448 DEZHI 


Directie Economische Zaken, 
Handel en Industrie 

Ta warda riba conseho di CAFT y Raad van Advies prome cu 
entrega na Parlamento 


Normalmente Presupuesto di Pais Aruba mester wordo 
entrega na Parlamento di Aruba prome cu dia 1 di september 
di e aña prome. No ta tur aña Gobierno ta logra entrega e 
Presupuesto na tempo. Pa esaki tin diferente motibo pa cual 
ta traha pa trece mehoracion pa asina por agilisa e proceso 
presupuestario di nos Pais pa por cumpli e terminonan stipula 
den nos Ley di Comptabilidad. E biaha aki mester remarca cu 
e retonan cu COVID19 a trece cune, por ehempel, e medida di 
shelter in place, e negosacion cu Hulanda y e hecho cu ta keda 
dificil pa calcula e impacto economico di un pandemia, a afecta 
e proceso presupuestario y a trece un retraso grandi cune. 
Pa e motibo aki Gobierno no por a entrega e Presupuesto na 
tempo y ta premira cu Presupuesto 2021 lo yega Parlamento 
di Aruba pa fin di februari. 





TA WARDANDO CON 
BAY RAAD VAN 
PARLAMENTO 
Minister Maduro ta informa cu Presupuesto 2021 tabata cla 
na comienso di december 2020, pero a opta pa warda pa haci 
algun cambio basa riba e calculo economico mas reciente, 
prome cu manda e Presupuesto pa conseho na CAFT. Na 
e momentonan aki Gobierno ta wardando riba e conseho di 
CAFT, pa asina despues por manda esaki hunto cu e concepto 
di Presupuesto 2021 pa Raad van Advies pa nan conseho. Pa 
fin di februari Gobierno ta premira cu lo por ricibi e conseho 
di Raad van Advies pa asina por manda e concepto di ley di 
Presupuesto 2021 pa Parlamento di Aruba pa su debate y 
aprobacion. 


EHO DI CAFT PA DESPUES POR 
PROM 


ADVIES PRON ENTREGA 






NA 

MINISTER DANGUI ODUBER 

Minister Dangui Oduber: 
TIN VARIOS PROYECTO DI LEY IMPORTANTE 


NA CAMINDA PA PARLAMENTO 








E aña aki 2021 ta un aña di recuperacion y un aña importante 
pa crea posibilidadnan y oportunidadnan nobo. Pa logra crea 
oportunidadnan nobo tin algun ley ainda cu mester wordo trata 
y aproba den parlamento di Aruba. For di hopi tempo ministerio 
di salud ta trahando riba e proceso di legalisacion y cultivacion 
di cannabis medicinal. Pa cu esaki ministerio di salud a haci 
cambionan y a adapta e “Landsverodening Verdovende 
middelen”. E cambionan di e ley aki pa permiti cultivacion, 
importacion y exportacion di cannabis medicinal ta cla y ta na 
caminda pa parlamento. Una bez e ley aki yega parlamento lo 
mester debati riba dje pa asina yega na un votacion pa aproba 
e cambionan di e ley aki. Esnan cu realmente kier diversifica 
nos economia y crea oportunidadnan nobo lo mester bai di 
acuerdo pa aproba e cambionan aki. 


Otro ley cu tambe mester ta na caminda pa parlamento ta e 
ley di TPEF. E presupuesto aki lo mester wordo trata dentro 
di poco. E fondonan pa TPEF lo ta hopi limita debi na e 
consequencianan di e pandemia. E sla den nos turismo a pone 
cu e entradanan a conoce un reduccion drastico. 


Un otro ley cu a wordo adapta ta ley di tabaksproducten. E ley 
cu ser presenta no tawata uno completo y nos a trek in e ley cu 
Sr. Sneek a entrega y a haci e cambionan debido y a presenta 
un concepto nobo. E ley ta ensera lo siguiente: 

- Prohibicion general pa huma den areanan publico pa 
proteha salud di hende y descurasha humamento. 


- Apercura pa tur e definicionnan necesario a wordo duna 
locual ta haci e implementacion mas eficiente. 

- A aumenta e edad pa por cumpra sigaria di 18 pa 21 
aña. 

- Mayornan cu ta huma den compania di un menor di 
edad ta core riesgo pa haña multa. Esaki ta pa proteha e salud 
di menornan di edad contra e huma di sigaria. 

Companianan mester percura pa proteha e salud di su 
trahadornan tambe. Lo ser prohibo pa parti sigaria por nada y 
pa bende sigaria los. 

E ley aki a wordo amplia y adapta di un manera cu e ta 
contene tur e elementonan necesario pa por logra e meta di 
proteha salud di e pueblo en general (secondhand smokers) y 
pa descurasha humamento na Aruba. Di e manera aki tambe 
nos como pais lo cumpli cu e exigencianan di e “Framework 
Convention on Tobacco Control” di Organizacion Mundial di 
Salud (WHO) y cu nos Plan Nacional di Accion riba Prevencion 
di “Non-Communicable Diseases” (NCDs). Asina Ministerio di 
Salud ta sigui traha pa salvaguardia e salud di nos hendenan. 


Minister Oduber a splica cu si un persona kier stop di huma 
e por acudi na su dokter di cas cu por dune tratamiento pa 
esaki, si ta necesario. Cerca e POH (praktijk ondersteunende 
huisarts) e por haya conseho y un “motiverende gesprek”. E 
persona por haya guia tambe cerca Consultorio pa Asuntonan 
di Adiccion (CAA). Como alternativa tin dos otro instancianan 
na Aruba cual ta Aruba Hypnosis Center y tambe Agencia 
Adventista di Desaroyo y Recurso Asistencial) cu ta un 
organisacion humanitario. Si bo ta huma mas cu 10 biaha pa 
dia of bo ta huma dentro di e prome 30 minuutnan despues cu 
bo a caba di lanta for di soño, tin hopi chens cu bo lo cai den 
remarce pa medicamente por medio di bo dokter di cas. 
Minister Dangui Oduber ta conseha pa esnan cu no ta huma, 
no cuminsa. Pa esnan cu ta huma, pa acudi nan a dokter di 
cas. Door di stop di huma, bo ta reduciendo e riesgo pa un 
evento vascular cu 70%. 

Minister Oduber kier percura pa tur e leynan aki wordo trata 
mas pronto cu ta posibel pasobra nan ta hopi importante pa e 
leynan aki wordo trata y wordo aproba. 

Minister Dangui Oduber: 


PA LUNA DI DECEMBER 2020 ARUBA 
A RECUPERA 43% DI NOS TURISMO 
STAYOVERS 





SE 


GOBIERNO DI ARUBA 








Luna di december 2020 tatwata e miho luna pa Aruba su 
turismo desde cu nos a habri nos fronteranan bek na juli 2020. 
E tawata un aña sumamente dificil pa Aruba, nos turismo y nos 
economia. No obstante tur obstaculonan y tur e retonan e aña 
aki pa nos turismo pais Aruba a percura pa tin un di e miho 
protocinan in place pa habri nos fronteranan bek. 


Aruba ta keda wordo considera un trendsetter den e manera 
cu nos a maneha covid-19 y tambe e forma con nos a habri 
nos fronteranan na juli 2020. 

Nos a introduci un PCR test mandatorio desde juli. Awe ta 
wak masha hopi pais na mundo haciendo mesun cos 7 luna 
despues di nos. Nos a introduci un seguro obligatorio cu a 
duna resultado cu nos tawata desea. Nos a introduci e Aruba 
health app cu turista y local por download pa ricibi resultado di 
nan PCR test dentro di 6 ora di tempo. 


Y awor nos ta e promer pais na mundo cu a join e common 
pass network. 

Esaki ta un partnership cu tur e major airlines nan y tambe world 
economic forum pa tin un systema digitalisa pa verificacion di 
PCR test y tambe vacuna. 

Ministerio di turismo conhuntamente cu ATA, AAA y Ahata a 


bin ta trahando hopi duro riba recuperacion di nos turismo. 
Den luna di december nos a anuncia un vuelo direct cu Jetblue 
for di La Guardia New York. Un vuelo importante pa Aruba 
cu sigur lo duna su frutonan. Den pleno pandemia Jetblue a 
demostra un confianza den habri un ruta nobo pa Aruba. Nos 
a mira tambe un otro vuelo directo esun di TUI for di London 
cu lamentablemente a wordo para debi na e Lockdown na 
Inglaterra. 


Aruba a habri su fronteranan bek na Juli 2020 y nos por mira 
e ultimo lunanan cu gradualmente nos turismo ta creciendo. 
E luna di september 2020 nos a mira un caida pero pa loke 
ta e resto di lunanan tin crecemento. Oficina di turismo a 
sali for di 2 scenario pa loke ta trata nos recuperacion. Tin e 
scenario optimista y e escenario conservativo. Minister Oduber 
ta informa cu nos a sera e aña yegando serca di e scenario 
conservativo. Obviamente e pandemia y e situacion na otro 
paisnan tin su consequencia riba turismo. 


AKI POR MIRA E ULTIMO LUNANAN CON NOS TURISMO A 
CRECE GRADUALMENTE: 








Luna Cantidad stayover 
Juli 2020 | 12,921 
Aug 2020 | 17,420 
Sep 2020 | 14,697 
Okt 2020 | 21,882 
Nov 2020 | 29,714 
Dec 2020 | 42,936 








Minister Oduber ta satisfecho cu nos ta mira cu gradualmente 
nos turismo ta recuperando. Naturalemente e deseo lo tawata 
pa nos por ta mas serca di e scenario optimista pero esaki no ta 
e caso. Minister Oduber ta consiente cu e situacion na merca y 
na europa ta keda uno preocupante y obviamente esaki tin su 
repercusionan pa nos turismo. Di otro banda minister Oduber 
ta convenci cu afia 2021 lo ta un mihor afia pa Aruba y nos 
turismo considerando cu e vacuna ya caba ta riba mercado 
y dentro di poco na Aruba tambe. Cu e yegada di e vacuna 
ta e comienso pa nos por recupera nos turismo y economia 
minister Dangui Oduber a finalisa bisando. 


rere, | 

Crisis Team: 


REGLANAN DI PROTOCOL Y MEDIDANAN 
ANUNCIA TA CONTA PA TUR SECTOR, 
INCLUYENDO HOTELNAN 








Crisis Team ta desea di participa cu Reglanan di Protocol y 
Medidanan anuncia ta conta pa tur instancia y sectornan 
manera Horeca; incluyendo Hotelnan. No ta asina cu regla 
ta conta pa algun y pa otronan no. Crisis Team tin contacto 
regular cu tur sector y ta informa nan di tur desaroyo y cambio 
di medida. Taskforce Bedrijven tin e tarea di controla si e 
reglanan y medidanan ta wordo cumpli cu nan. Ademas cada 
instancia a wordo informa cu nan mester tin un “Compliance 
Officer”, cual ta un of mas persona cu ta lesa e Protocol y 
atende cu Management pa percura cu nan ta cumpliendo cu 
tur Protocol. 


Recientemente tabata tin un caso na un Hotel Highrise. Aki 
Taskforce a atende cu e Hotel pa nan haci cambio den nan 
lobby, pa no tin sintamento na bar ni paramento, tur hende den 
lobby mester ta sinta na un mesa pa sea come of tuma bebida. 
Asina mescos ta haci bishita na restaurant — cafés tambe y 
atende cu nan riba cosnan cu no ta corecto y si nota cu tin 
hopi punto cu no ta cumpliendo cu ne, Polis por cera e lugar 
te proximo aviso. Ademas Crisis Team ta desea di recorda 
trahadornan cu ta traha den un edificio of pafor bao di dak 
caminda cu no por tene 1.5 meter di distancia cu Tapaboca ta 
obligatorio. Nengando di bisti Tapaboca no solamente bo ta 
violando reglanan, pero tambe bo ta perhudica e lugar unda 
bo ta traha. 


Ademas bo ta duna un mal ehempel na otro coleganan. 
Clientenan sea local of bishitantenan no ta bolbe mas y ta 
bay papia malo di e lugar y di Aruba. Asina bo ta perhudica 
bo coleganan, bo mes y nos Pais. Mester corda cu tin e 
posibilidad cu bo mes por ta plamando e virus sin cu bo sa, 


pesey e tapaboca ta importante. Bo por ta kere cu bo no tin 
virus pasobra cu bo no tin ningun sintoma, sinembargo algun 
ora of dia despues cu algun sintoma ta manifesta y bo a 
test positivo, bo kier lamenta. E ora ey ta laat, ya kisas bo a 
plama e virus na varios colega y cliente. Pesey den ambiente 
social tambe, evita di papia cu otronan sin tapaboca bisti, e 
gotanan microscopico di Covid-19 via aire ta bay di un pa otro 
facilmente. 


Pesey ta consehabel na e momentonan aki cu e virus ta 
plamando fuerte den comunidad pa mantene distancia di 1.5 
meter y mantene bo tapaboca bisti. Crisis Team ta compronde 
cu e Virus berdad a cuminsa cansa nos, sinembargo e si no 
ta cansa di nos y e ta presente na cualkier sitio of den cualkier 
combersacion. Sea consciente, sigui e reglanan cu solidaridad 
y disciplina pa hunto paso pa paso nos vence e pandemia. 

E number aki ta activo ariba diasabra 
y diadomingo for di 8am te cu 12pm 


280-0167, 


E number aki ta activo ariba 
diasabra for di 9am te cu lpm 

Departamento di Salud Publico: 


UPDATE 11 DI JANUARY 2021 


Segun resumen di awe 23 persona a recupera, a registra un total di 26 caso nobo di Covid-19, di cual 25 ta 
residente y 1 no-residente. Cantidad total di testnan ehecuta ayera na e diferente localidadnan na Aruba, entre 
otro laboratorio di hospital, laboratorionan priva y aeropuerto ta 391 test. ‘Postivity rate’ entre nos residentenan 
ta 43%. 


Dialuna 11 January 2021 





Activo tin awe 537 caso, cantidad di fayecido relaciona cu Covid-19 a aumenta na 52 condolencia na famia di e 
fayecido. 


Hospital ta informa cu tin un total di 18 persona interna di cual 8 ta den Cuido Intensivo y 10 riba unidad general 
di covid. 

Mantene Beach cera Max 4 persona 
distancia 12'or AM - 5'or AM na mesa 

MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
GUNOS TA PROPONE 








Gabinete Wever-Croes 


